โผกก.สมานฉันท์ถึงมือ ทักษิณ อาทิตย์หน้า
กรุงเทพฯ-23 มี.ค.48พ.ต.ท.ทักษิณ ชินวัตร นายกรัฐมนตรีระบุว่า จะหารือกับนายอานันท์ ปันยารชุน ประธานคณะกรรมการสมานฉันท์แห่งชาติภายในสัปดาห์หน้า โดยขณะนี้ทราบว่า ได้รายชื่อคณะกรรมการฯ เกือบทั้งหมดแล้ว เพียงแต่ยังไม่ทราบรายละเอียดเนื่องจากให้สิทธิ์นายอานันท์ในการเลือกบุคคลมาเป็นกรรมการฯ พ.ต.ท.ทักษิณยืนยันว่า ไม่มีปัญหาแม้ว่าในกรรมการสมานฉันท์ฯ จะมีบุคคลที่เห็นขัดแย้งกับรัฐบาลแต่ทั้งนี้จะรับฟังเฉพาะที่ดี เว้นแต่ทำไม่ได้ก็ต้องอธิบายว่า ทำไม่ได้เพราะอะไร นายกรัฐมนตรียังระบุว่า ไม่ติดใจในเรื่องสัดส่วนกรรมการในปีกของรัฐบาล เนื่องจากไม่ได้มีการโหวต เป็นเพียงการแสดงความคิดเห็น โดยเราเรียกกรรมการชุดนี้ว่า กรรมการอิสระที่ดูเรื่องสมานฉันท์แห่งชาติ นายสุริชัย หวันแก้ว กรรมการสมานฉันท์แห่งชาติกล่าวว่า สัปดาห์หน้าจะมีการแถลงข่าวการตั้งคณะกรรมการสมานฉันท์แห่งชาติ โดยยืนยันสัดส่วนกรรมการในส่วนของภาคประชาชนมากกว่าภาครัฐแน่นอน 
กรุงเทพฯ-23 มี.ค.48 พ.ต.ท.ทักษิณ ชินวัตร นายกรัฐมนตรีระบุว่า จะหารือกับนายอานันท์ ปัน ยารชุน ประธานคณะกรรมการสมานฉันท์แห่งชาติภายในสัปดาห์หน้า โดยขณะนี้ทราบว่า ได้รายชื่อคณะกรรมการฯ เกือบทั้งหมดแล้ว